كدامك طحت ما شفت وجهك كــــــام
هاك ابسط مثال وشوف وتصــــــــور
ولك خشبه بطبر فركست جف حطاب
من شافت حطب كدامها اتطبـــــــــــر
يالرحت زعلان من عندي ومشيت
اعذرني جي خليتك بزعلك رحت
ولأن ما لحكت اكلك لا تروح
بس ثكل وجهك عليه انه طحت
ياحبيبي الشوك ما يقبل صيام
ليش ساكت وانته تعرف حالنة
عمي مالازم تسولف بالغرام
حته لو قرأن هم اقرالنه
انت شفاف وترف حد النخاع
وبجمالك لا اكيد انت شرس
وماتضل خطوات جدمك عالتراب
لان جدمك لو مشه يهمس همس
شكلك بعد عل سويتة وياي
جبت جمرات بيدك كلبي وحركتة
خنت عشرت عمر مو يوم يومين
وعفت حبي الجان برجلك ودستة
حسبتك كبل ماتعرف تخون
وأحسك جزء مني وأنت آنه
أمتحنك بالوفاء وخذت صفرين
تسع مية درجتك بالخيانة
شكثر مشتاكَ اشوفك تدري يهواي
وحنينك هم وصل ذره الحنيني
بعت روحي المحبتك وانته مديون
وبعد ليهسه ماوفيت ديني
تدز طيفك عليمن وانته موجود
البعد غمضة جفن بينك وبيني
تعال وطفي بيدك نار الاشواكَ
تعال الدنيه ملت من ونيني
بالكاروك جان وياي وهواس...
دنت روحي عليك وموتتني...
مره تحركت وردت انا امر بيك...
حست بيه امي وكمطتني
لشعر بس بيك اكتبه وماريد
باجر الغيرك بعد اكتب شعر
ادري يمكن جفني بعدك ماينام
وادري بعدك عمري ميضل بي عمر
اني اكابر عالبشر بس من اجيك
ما اكابر وانطلق حب وشعر
ليش انته تكابر گبالي وتدوس
گلبي هذا الحبك وعاش بجمر
مو شفتني بنفسي اكل من تغيب
ولو جرحتك ابجي كبلك واعتذر
بين ساعه وساعه نتخابر شجاك !!
وبين لحظه ولحظه انتظرك تمر